નાઇટ્રોજનની સૌ પ્રથમ શોધ ડેનિયલ રૂથરફોર્ડે ઇ.સ. 1772 માં કરેલી. તેણે બેલ-જાર નીચે ઉંદરને શ્વાસોચ્છશ્વાસ કરાવ્યો અને તેમાં ઉત્પન્ન થયેલાં કર્બન ડાયોક્સાઇડનું પોટાશથી અવશોષણ કરી ત્યારબાદ અવશેષ તરીકે રહેતો ગેસ જીવનપોષક નથી તેમ સાબિત કર્યું. અને તેને આધારે આ વાયુનું નામ “મેફિટિક એર” આપ્યું. ઇ.સ. 1772 માં પ્રિસ્ટલેએ કોલસાને મર્યાદિત આયતનમાં બાળે તેમાંથી ઉત્પન્ન થયેલા કાર્બન ડાયોક્સાઇડનું પોટાશ ઉપર અવશોષણ કરી તે મેળવેલ. તેણે તેનું નામ “ફ્લોજીસ્ટિકેટેડ એર” આપ્યું. ઇ.સ. 1790 માં ચેપ્ટાલે તેનું નામ નાઇટ્રોજન આપ્યું કારણ કે, તે નાઇટરનું એક ધટક હતું. હવામાં તે મૂક્ત સ્થિતિમાં હોય છે. પ્રાણીજ તેમ જ વનસ્પતિજ દ્રવ્યોમાં તે એક અનિવાર્ય ઘટક છે.